అగ్నిపూలు (సినిమా)

యద్దనపూడి సులోచనారాణి ప్రసిద్ధ నవల 'అగ్నిపూలు'కు ఇది చిత్రరూపం. జేనీ గా జయసుధ, ఆమె బావగా కృష్ణంరాజు నటనకు మంచి పేరు వచ్చింది. బాపయ్య దర్శకత్వం వహించారు. సంగీతం కె వి మహదేవన్ సమకూర్చారు.
సంక్షిప్తకథ
రాజులు పోయినా, రాజ్యాలు పోయినా దర్పం పోని జమీందారు గోవిందవల్లభరాజా తన కొడుకు శివప్రసాద్ అమెరికాలో మేరీ అనే యువతిని పెండ్లి చేసుకుని, పిల్లలు జానీ, బాబీలతో ఇంటికి వస్తున్నాడని తెలుసుకుని ఉగ్రుడయి కొడుకుతో తనకెలాంటి సంబంధమూ లేదని ప్రకటిస్తాడు. అల్లుడు విరూపాక్షి రాజా, కూతురు రాజేశ్వరి ఆస్తినంతా కాజేయాలని నిర్ణయించుకుని గోవిందవల్లభరాజా ఉగ్రత్వానికి ఆజ్యం పోస్తారు. ఇంటికి వచ్చిన శివప్రసాద్‌ను, మేరీని అవుట్‌హౌస్‌లో ఉంచి అవమానం చేస్తారు. గోవిందవల్లభరాజా మృతదేహాన్ని కూడా చూడడానికి వారికి అనుమతించరు. కాలం గడుస్తుంది. విరూపాక్షి రాజా మరణిస్తాడు. అతని కొడుకు కృష్ణచైతన్య జమీందారీకి అధిపతి అవుతాడు. కృష్ణచైతన్య రుక్మిణి అనే అందమైన యువతిని వివాహం చేసుకుంటాడు. ఒక ప్రమాదంలో రుక్మిణి అవిటిదవుతుంది. గోవిందవల్లభరాజా భార్య అన్నపూర్ణ అభ్యర్థనపై జానీ, బాబీ తాతగారి ఇంటికి వస్తారు. తన తల్లిదండ్రుల దారుణమరణానికి కారణమైన విరూపాక్షిరాజా కుటుంబంపై ముఖ్యంగా కృష్ణచైతన్య మీద పగ తీర్చుకోవాలనుకుంటుంది జానీ. శాంతస్వభావుడైన కృష్ణచైతన్యకు జానీ చేష్టలు అర్థం కావు. జానీ దాచుకున్న మేరీ డైరీ కృష్ణచైతన్యకు దొరుకుతుంది. అది చదివిన కృష్ణచైతన్య తీసుకునే నిర్ణయం ఏమిటనేది పతాక సన్నివేశం.

తారాగణం
 కృష్ణంరాజు: విరూపాక్షిరాజా, కృష్ణచైతన్య
 జయసుధ - జానీ
 జయప్రద - రుక్మిణి
 జయంతి - రాజేశ్వరి
 సుధాకర్_బాబీ శివం 
 నిర్మలమ్మ_అన్నపూర్ణ 
 శ్రీధర్_ ప్రసాద్ 
 గుమ్మడి _రాజేశ్వరి తండ్రి 
 సత్యనారాయణ_విశ్వం 
 సుమలత_భవాని 
 సుభాషిణి_ నీలి 
 శరత్ బాబు_రాహుల్ 
 అల్లు రామలింగయ్య
 శరత్ బాబు
 మమత
 హేమసుందర్
 సి.హెచ్.కృష్ణమూర్తి
 పి.జె.శర్మ
 టెలిఫోన్ సత్యనారాయణ
 మాస్టర్ సురేష్
 మాస్టర్ శ్రీకాంత్
 బేబి అంజు
 మాస్టర్ రవి
 మాస్టర్ కుమార్
 మాస్టర్ శశి
 ఆర్.నారాయణమూర్తి_రాజు 
 పద్మనాభం
 డి.రామానాయుడు

సాంకేతికవర్గం
 దర్శకత్వం: కె.బాపయ్య
 సంగీతం: కె.వి.మహదేవన్
 పాటలు: ఆత్రేయ 
 నేపథ్య గానం: ఎస్ పి బాలసుబ్రహ్మణ్యం, పి సుశీల
 మాటలు: జంధ్యాల
 ఛాయాగ్రహణం: వెంకట్ 
 ఎడిటింగ్: కె ఎ.మార్తాండ్
 నిర్మాత: డి.రామానాయుడు 
 నిర్మాణ సంస్థ: సురేష్ ప్రొడక్షన్స్ 
 విడుదల:12:03:1981.

పాటలు
 అబ్బాయి అబ్బాయి నువ్వెంత అమ్మాయి చేతిలో - పి.సుశీల, ఎస్.పి.బాలసుబ్రహ్మణ్యం
 ఇది విస్కీ అది బ్రాంది ఏదైనా ఒకటే బ్రాంతి ఓం శాంతి - ఎస్.పి.బాలసుబ్రహ్మణ్యం
 కన్నెగా ఉన్ననురా స్వామి నిన్నే మనసారా ఎన్నిక గోన్ననురా - పి.సుశీల
 నమామి గణపతిం భజే ( పద్యం ) -
 ప్రియుడా పరకా ప్రియతమా పరకా వన్నె తేలిన కన్నె నాగు - పి.సుశీల
 వయసు కోతి వంటిది మనసు కొమ్మ వంటిది - ఎస్.పి.బాలసుబ్రహ్మణ్యం, పి.సుశీల
విశేషాలు
 మైసూరులోని లలిత్ మహల్ ప్యాలెస్‌లో ఈ సినిమా చిత్రీకరణ జరిగింది.

మూలాలు

బయటి లింకులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:నవల ఆధారంగా తీసిన సినిమాలు
వర్గం:కృష్ణంరాజు నటించిన సినిమాలు
వర్గం:జయప్రద నటించిన సినిమాలు
వర్గం:జయసుధ నటించిన సినిమాలు
వర్గం:సురేష్ ప్రొడక్షన్స్ సినిమాలు
వర్గం:రామానాయుడు నిర్మించిన చిత్రాలు
వర్గం:అల్లు రామలింగయ్య నటించిన సినిమాలు
వర్గం:సత్యనారాయణ నటించిన సినిమాలు
వర్గం:శరత్ బాబు నటించిన సినిమాలు
వర్గం:గుమ్మడి నటించిన సినిమాలు
వర్గం:నిర్మలమ్మ నటించిన సినిమాలు